CELEX: 32019D0329(01)
Language: lv
Date: 2019-03-26 00:00:00
Title: Komisijas Īstenošanas lēmums (2019. gada 26. marts) par programmas “Labāka apmācība nekaitīgai pārtikai” finansēšanu un 2019. gada darba programmas pieņemšanu

29.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 117/3
               
            
         KOMISIJAS ĪSTENOŠANAS LĒMUMS
         (2019. gada 26. marts)
         par programmas “Labāka apmācība nekaitīgai pārtikai” finansēšanu un 2019. gada darba programmas pieņemšanu
         (2019/C 117/03)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 110. pantu,
         ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (2), un jo īpaši tās 36. panta 1. punktu,
         tā kā:
         
                     (1)
                  
                  
                     Eiropas Parlamenta un Padomes Regulā (EK) Nr. 882/2004 (3) paredzēti vispārīgi noteikumi par oficiālo kontroļu veikšanu un noteikts, ka Komisija drīkst organizēt mācību kursus to dalībvalstu kompetento iestāžu personālam, kas atbildīgas par attiecīgajām oficiālajām kontrolēm, turklāt šos kursus drīkst ļaut apmeklēt arī dalībniekiem no trešām valstīm, jo īpaši jaunattīstības valstīm. Minētajos mācību kursos jo īpaši var ietvert mācības par Eiropas Savienības tiesībām dzīvnieku barības un pārtikas jomā un dzīvnieku veselības un labturības noteikumiem.
                  
               
                     (2)
                  
                  
                     Padomes Direktīva 2000/29/EK (4) ir juridiskais pamats mācību kursu organizēšanai augu veselības jomā.
                  
               
                     (3)
                  
                  
                     Lai sasniegtu Regulā (EK) Nr. 882/2004 noteiktos mērķus, Komisija 2006. gadā izveidoja programmu “Labāka apmācība nekaitīgai pārtikai” (5). Komisijas 2006. gada 20. septembra paziņojums “Labākas mācības, lai nodrošinātu pārtikas nekaitīgumu” izskaidro, kāpēc nepieciešama labāka apmācība attiecībā uz dzīvnieku barību un pārtiku, kā arī dzīvnieku un augu veselību, un sniedz pārskatu par turpmāku apmācības pasākumu organizēšanas iespējām.
                  
               
                     (4)
                  
                  
                     Regulā (ES) Nr. 652/2014 paredzēti noteikumi Eiropas Savienības vispārējā budžeta izdevumu pārvaldībai jomās, kas reglamentē pārtikas un barības nekaitīgumu un nosaka dzīvnieku veselības un labturības un augu veselības noteikumus. Minētās regulas 31. pantā noteikts, ka Savienība var finansēt to kompetento iestāžu darbinieku apmācību, kuras ir atbildīgas par oficiālajām kontrolēm, ar mērķi izstrādāt saskaņotu pieeju oficiālajām kontrolēm un citām oficiālām darbībām un tādējādi nodrošināt augstu cilvēka, dzīvnieku un augu veselības aizsardzības līmeni.
                  
               
                     (5)
                  
                  
                     Lai nodrošinātu programmas “Labāka apmācība nekaitīgai pārtikai” īstenošanu, nepieciešams pieņemt ikgadējo finansēšanas lēmumu, ar ko izveido 2019. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā. Detalizētus noteikumus par finansēšanas lēmumiem nosaka Regulas (ES, Euratom) 2018/1046 110. pants.
                  
               
                     (6)
                  
                  
                     Pārvaldība un programmas īstenošanas uzdevumi, kas saistīti ar pārtikas nekaitīguma apmācībām, kuras veic saskaņā ar Regulu (EK) Nr. 882/2004 un Direktīvu 2000/29/EK, būtu jāuztic Patērētāju, veselības, lauksaimniecības un pārtikas izpildaģentūrai (“Aģentūra”), kas izveidota ar Komisijas Īstenošanas lēmumu 2013/770/ES (6).
                  
               
                     (7)
                  
                  
                     Ir nepieciešams paredzēt, ka uz Finanšu regulas 116. panta 5. punkta pamata par novēlotu maksājumu tiek maksāti procenti.
                  
               
                     (8)
                  
                  
                     Lai darba programmas īstenošanā pieļautu elastību, ir lietderīgi atļaut izdarīt tajā izmaiņas, kas Finanšu regulas 110. panta 5. punkta izpratnē netiek uzskatītas par būtiskām.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR NOLĒMUSI ŠĀDI.
         
            1. pants
            Darba programma
            Ar šo pieņem ikgadējo finansēšanas lēmumu, ar ko izveido gada darba programmu, kura 2019. gadā paredz īstenot programmu “Labāka apmācība nekaitīgai pārtikai” saskaņā ar šā lēmuma pielikumā izklāstītajiem nosacījumiem.
         
         
            2. pants
            Savienības ieguldījums
            Maksimālais Savienības ieguldījums 2019. gada programmas īstenošanā ir 18 000 000 EUR, un to finansē no Savienības vispārējā budžeta pozīcijas 17 04 03 apropriācijām.
            No pirmajā daļā paredzētajām apropriācijām var segt arī procentus par kavētu maksājumu.
         
         
            3. pants
            Elastīguma klauzula
            Tādas konkrētām darbībām paredzēto piešķīrumu summārās izmaiņas, kas nepārsniedz 20 % no Savienības maksimālā ieguldījuma, kurš noteikts šā lēmuma 2. panta pirmajā daļā, un būtiski neietekmē šo darbību būtību un darba programmas mērķi, Finanšu regulas 110. panta 5. punkta izpratnē par būtiskām izmaiņām neuzskata. Šā lēmuma 2. panta pirmajā daļā noteikto Savienības maksimālo ieguldījumu var palielināt ne vairāk kā par 20 %.
            Šā panta pirmajā daļā minētās izmaiņas var piemērot atbildīgais kredītrīkotājs. Minētās izmaiņas piemēro saskaņā ar pareizas finanšu pārvaldības principu un proporcionalitātes principu.
         
         
            Briselē, 2019. gada 26. martā
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 193, 30.7.2018., 1. lpp.
         
         
            (2)  OV L 189, 27.6.2014., 1. lpp.
         
         
            (3)  Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 165, 30.4.2004., 1. lpp.).
         
            (4)  Padomes 2000. gada 8. maija Direktīva 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).
         
            (5)  Komisijas paziņojums Padomei un Eiropas Parlamentam “Labākas mācības, lai nodrošinātu pārtikas nekaitīgumu”, COM(2006) 519 galīgā redakcija, 20.9.2006.
         
            (6)  Komisijas 2013. gada 17. decembra Īstenošanas lēmums 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (OV L 341, 18.12.2013., 69. lpp.).
      
      
         
            PIELIKUMS
            1.   Ievads
            
            Pamatojoties uz Regulā (EK) Nr. 882/2004 un Direktīvā 2000/29/EK noteiktajiem mērķiem, šajā darba programmā ir paredzētas turpmāk aprakstītās finansējamās darbības un šāds budžeta sadalījums 2019. gadam.
            
                        
                                    1.1.
                                 
                                 
                                    Iepirkums (īsteno tiešā pārvaldībā): mācību programmas un citu mācību instrumentu izpildei paredzētie ārējie līgumi.
                                 
                              
                     
                        18 000 000  EUR
                     
                  
                        KOPĀ
                     
                     
                        18 000 000  EUR
                     
                  2.   Iepirkums
            
            Kopējais iepirkuma līgumiem rezervētais budžeta piešķīrums 2019. gadā ir 18 000 000 EUR.
            JURIDISKAIS PAMATS
            
                        Regulas (EK) Nr. 882/2004 51. pants
                        Direktīvas 2000/29/EK 2. panta 1. punkta i) apakšpunkts
                        Regulas (ES) Nr. 652/2014 31. pants un 36. panta 1. punkts
                     
                  BUDŽETA POZĪCIJA
            
                        Budžeta pozīcija: 17 04 03
                     
                  VISPĀRĒJS PAREDZĒTO LĪGUMU APRAKSTS
            
                        Attiecībā uz katru no turpmāk minētajiem tehniskajiem jautājumiem tiks parakstīts viens vai vairāki tiešie vai īpašie pakalpojumu līgumi. Tiek lēsts, ka tiks parakstīti apmēram 20 tieši vai īpaši pakalpojumu līgumi. Līgumslēdzēji ir atbildīgi par visu mācību procesa aspektu organizēšanu, tostarp piemērotu pasniedzēju atlasi, apmācības programmas un visa tehniskā materiāla izstrādi, vajadzības gadījumā apmeklējumu organizēšanu uz vietas, mācību telpu īri un visu loģistikas aspektu (ceļošana, uzturēšanās, ēdināšana) organizēšanu dalībniekiem.
                     
                  PAREDZAMO LĪGUMU PRIEKŠMETS
            2019. gadā mācības tiks organizētas par šādām tēmām:
            
                        Darbības
                     
                     
                        Summa (EUR)
                     
                  
                        Sagatavotība dzīvnieku slimībām
                     
                     
                        1 140 000 
                     
                  
                        Dzīvnieku labturības noteikumi
                     
                     
                        890 000 
                     
                  
                        Rezistence pret antimikrobiālajiem līdzekļiem
                     
                     
                        1 115 000 
                     
                  
                        Pārtikas higiēna un elastīgums
                     
                     
                        1 055 000 
                     
                  
                        Pārtikas informācija un sastāvs
                     
                     
                        850 000 
                     
                  
                        
                           HACCP (riska analīze un kritisko kontrolpunktu noteikšana)
                     
                     
                        1 600 000 
                     
                  
                        Mikrobioloģiskie kritēriji un zoonozes
                     
                     
                        930 000 
                     
                  
                        Krāpšana pārtikas jomā un e-komercija
                     
                     
                        910 000 
                     
                  
                        Sagatavotība pārtikas izraisītu slimību uzliesmojumu gadījumiem un to pārvaldība
                     
                     
                        730 000 
                     
                  
                        ES SFS noteikumi
                     
                     
                        2 460 000 
                     
                  
                        Konkrētu aktīvo vielu izvērtēšana saistībā ar biocīdu un augu aizsardzības līdzekļu regulām
                     
                     
                        530 000 
                     
                  
                        Gaļas higiēnas prasības un kontrole
                     
                     
                        1 040 000 
                     
                  
                        Jauns augu veselības režīms
                     
                     
                        1 290 000 
                     
                  
                        Sagatavotība krīzēm, kas saistītas ar dzīvniekiem, pārtiku un augiem, un to pārvarēšana
                     
                     
                        760 000 
                     
                  
                        Zinātnisks atbalsts Savienības pārskata ziņojumiem
                     
                     
                        750 000 
                     
                  
                        Programmas “Labāka apmācība nekaitīgai pārtikai” akadēmija un tiešsaistes mācības un mācīšana
                     
                     
                        1 350 000 
                     
                  
                        Apmācība, konferences, krīžu simulācijas un mācību un izplatīšanas līdzekļi, kas veltīti ar dzīvnieku veselību un labturību, augu veselību un pārtikas nekaitīgumu saistītām ārkārtas situācijām
                     
                     
                        600 000 
                     
                  
                        
                           KOPĀ
                        
                     
                     
                        
                           18 000 000 
                        
                     
                  SASNIEDZAMIE DARBĪBAS MĒRĶI
            
                        Darbības mērķi, kas jāsasniedz, ir izstrādāt, organizēt un pārvaldīt mācību programmas norādītajās jomās, lai panāktu, ka kontroļu veicējiem ir augsts kompetences līmenis, oficiālās kontroles visā Savienībā padarītu vienveidīgākas, objektīvākas un efektīvākas un palielinātu ES un trešo partnervalstu kontroles procedūru vienveidību.
                     
                  PAREDZAMIE REZULTĀTI
            
                        Komisija paredz, ka norādītajās mācību jomās tiks sasniegti šādi rezultāti:
                        
                                    a)
                                 
                                 
                                    uzlabosies kontroļu veicēju informētība un zināšanas;
                                 
                              
                                    b)
                                 
                                 
                                    būs vienota izpratne par pašreizējiem Savienības noteikumiem un instrumentiem, kas saistīti ar oficiālajām kontrolēm;
                                 
                              
                                    c)
                                 
                                 
                                    tiks izplatīta oficiālo kontroļu paraugprakse;
                                 
                              
                                    d)
                                 
                                 
                                    tiks sekmēta pieredzes apmaiņa nolūkā uzlabot zināšanas par oficiālajām kontrolēm un saskaņot pieeju tām;
                                 
                              
                                    e)
                                 
                                 
                                    uzlabosies oficiālo iestāžu sagatavotības un pārvaldības spējas attiecībā krīzēm, kas saistītas ar dzīvniekiem, pārtiku un augiem.
                                 
                              
                  ĪSTENOŠANA
            
                        18 000 000  EUR (pasākumu finansēšana pārtikas nekaitīguma jomā saskaņā ar Regulu (EK) Nr. 882/2004 un Direktīvu 2000/29/EK) pārvaldīs un īstenos Patērētāju, veselības, lauksaimniecības un pārtikas izpildaģentūra (Īstenošanas lēmums 2013/770/ES).
                     
                  PROVIZORISKAIS IEPIRKUMA PROCEDŪRAS SĀKŠANAS LAIKS
            
                        2019. gada otrajā līdz trešajā ceturksnī (aptuvens termiņš)
                     
                  PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
            
                        18 000 000  EUR